b'\n_START_ARTICLE_\nDoka\n_START_SECTION_\nCompania\n_START_PARAGRAPH_\nCompania a fost \xc3\xaenfiin\xc8\x9bat\xc4\x83 \xc3\xaen 1868, oferind servicii de prelucrare a lemnului. \xc3\x8en timp s-a ad\xc4\x83ugat la obiectul de activitate fabricarea de produse metalice, evolu\xc3\xa2nd p\xc3\xa2n\xc4\x83 la o cifr\xc4\x83 de afaceri de 838 milioane euro \xc3\xaen 2007._NEWLINE_\xc3\x8en fiecare an ies de pe liniile de fabrica\xc8\x9bie ale Doka circa 4 milioane de m\xc2\xb2 de pl\xc4\x83ci cofrante, mai mult de 12 milioane de metri liniari de grinzi Doka c\xc3\xa2t \xc8\x99i 75.000 t de produse metalice. Marea majoritate a produselor Doka, dintre care 85% iau calea exportului, sunt fabricate la Amstetten \xc3\xaen Austria, mai pu\xc8\x9bin foaia cofrant\xc4\x83 triplustrat, produs\xc4\x83 \xc3\xaen Bansk\xc3\xa1 Bystrica (Slovacia).\n_START_SECTION_\nIstoric\n_START_PARAGRAPH_\nNumele \xe2\x80\x9eDoka\xe2\x80\x9d provine de la un proiect de infrastructur\xc4\x83, realizat \xc3\xaen anii 1950 \xc3\xaen Austria, care includea c\xc3\xa2teva baraje pentru centrale hidroelectrice. Acestea au fost construite pe Dun\xc4\x83re, a doua parte din denumire fiind legat\xc4\x83 de \xe2\x80\x9eKraftwerke\xe2\x80\x9d (centrale hidroelectrice), ajung\xc3\xa2ndu-se astfel la DOKW._NEWLINE_Fiind vorba de dimensiuni foarte mari ale suprafe\xc8\x9belor, cofrajul de grinzi \xc8\x99i popi, ce servea pentru turnarea betonului monolit, a trebuit s\xc4\x83 fie prelucrat pentru a ob\xc8\x9bine pere\xc8\x9bi de mari dimensiuni. Astfel s-a creat un sistem de cofraje de mari dimensiuni refolosibil, panourile fiind produse la Amstetten, iar apoi transportate pe \xc8\x99antier gata de utilizare. Ini\xc8\x9bial DOKW a fost adresa de livrare, a devenit apoi numele produsului \xc8\x99i \xc3\xaentr-un final prin \xc3\xaenlocuirea lui W numele companiei Doka.\n_START_SECTION_\nProduse \xc8\x99i servicii\n_START_PARAGRAPH_\nDoka se ocup\xc4\x83 cu dezvoltarea, produc\xc8\x9bia, distribu\xc8\x9bia \xc8\x99i modul de utilizare al sistemelor de cofraje. Gama Doka cuprinde sisteme de cofraje pentru pere\xc8\x9bi \xc8\x99i plan\xc8\x99ee, cofraje c\xc4\x83\xc8\x9b\xc4\x83r\xc4\x83toare \xc8\x99i auto-c\xc4\x83\xc8\x9b\xc4\x83r\xc4\x83toare, cofraje pentru beton aparent, solu\xc8\x9bii pentru tuneluri, baraje, poduri, sisteme de siguran\xc8\x9b\xc4\x83. Activitatea companiei se desf\xc4\x83\xc8\x99oar\xc4\x83 ca \xc8\x99i combina\xc8\x9bie de produc\xc8\x9bie, v\xc3\xa2nzare, \xc3\xaenchiriere, consiliere \xc8\x99i asisten\xc8\x9b\xc4\x83 tehnic\xc4\x83, mentenan\xc8\x9b\xc4\x83 etc.\n_START_SECTION_\nDoka \xc3\xaen Rom\xc3\xa2nia\n_START_PARAGRAPH_\n\xc3\x8en Rom\xc3\xa2nia Doka este prezent\xc4\x83 din 1998, unde a contribuit la realizarea de proiecte de dezvoltare imobiliar\xc4\x83, de infrastructur\xc4\x83, construc\xc8\x9bii industriale etc., fiind reprezentat\xc4\x83 \xc3\xaen Bucure\xc8\x99ti (Tunari, jude\xc8\x9bul Ilfov), Constan\xc8\x9ba, Bra\xc8\x99ov, Timi\xc8\x99oara, Cluj, Ia\xc8\x99i \xc8\x99i Craiova. \xc3\x8en anul 2008 a \xc3\xaenregistrat venituri de 19,6 milioane euro.'